Passasierstrein ontspoor in BraamfonteinFoto: @ANN7tv op Twitter. Minstens ses mense is beseer nadat ŉ passasierstrein Maandag in Braamfontein ontspoor het. “Dit is nie ŉ treinongeluk nie,” het Nana Radebe, woordvoerder van die Johannesburgse nooddienste, gesê. “ŉ Passasierstrein het tussen Doornfontein- en Parkstasie ontspoor.” Niemand is noodlottig beseer nie. “Ses mense is op die toneel behandel vir geringe beserings.” Geen verdere besonderhede is dadelik beskikbaar nie.